OpenLLM-France/wikimedia huggingface dataset:
# Melinòfags

Els melinòfags (en llatí Melinophagi, en grec antic Μελινοφάγοι) eren un poble de Tràcia a la costa de l'Euxí, prop de Salmidesos, del que parla Xenofont. Possiblement és el mateix poble que Estrabó anomena asti (Ἀστοί) i situa a la mateixa zona.

## Referències

* ↑ Smith, William (ed.). «Melinophagi». Dictionary of Greek and Roman Geography (1854). [Consulta: 21 gener 2021].
# Ajuntament de Berga

L'Ajuntament de Berga és una de les quatre administracions públiques amb responsabilitat política a la ciutat de Berga, al costat de l'Administració General de l'Estat d'Espanya, la Generalitat de Catalunya i la Diputació de Barcelona. Té els seus orígens històrics en el Consell de Cent. El seu edifici principal és una obra protegida com a bé cultural d'interès local. L'edifici és una de les obres més destacades del segle XX locals. A l'arxiu municipal es conserven tots els plànols de les obres, així com un dietari complet de totes les incidències referides a la construcció de la nova casa de la vila. També es conserven tots els esquemes i dibuixos del mobiliari, de la il·luminació, fusteria, etc. encarregats a diferents cases barcelonines. L'obra fou inaugurada el 1930.
Edifici entres mitgeres que aprofita l'espai de la cantonada de la plaça de St. Pere, a la qual està orientada la façana principal. En té una altra al carrer posterior, el dels àngels. L'edifici actualment allotja les dependències de l'ajuntament i a la zona posterior, el museu municipal. Està estructurat en planta baixa i tres pisos superiors amb la façana arrebossada imitant el carreuat de pedres. Destaquem la gran balconada suportada per columnes dòriques amb barana de balustres de pedra del primer pis. Les obertures, tres a cada pis, són diferents entre elles. Al primer pis les trobem allindanades amb una llinda motllurada com si es tractés d'un entaulament i a sobre, decoracions vegetals. Al segon pis són força més austeres, un arc de mig punt de menors dimensions, flanquejat per dues obertures allindanades. Al tercer pis les obertures són molt curioses; si bé segueixen sent allindanades, a la part superior tenen altre buit, com si es tractés d'una segona finestra de menors dimensions. L'edifici està rematat per un escut en baix relleu sobre les obertures centrals del tercer pis i per sobre, trobem una petita torre de secció poligonal amb coberta punxeguda.

## Referències

* 1 2 «Ajuntament de Berga». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].
# Cal Garses (l'Arboç)

Cal Garses és una obra modernista de l'Arboç (Baix Penedès) protegida com a Bé Cultural d'Interès Local.

## Descripció

L'edifici és compost de quatre plantes separades per cornises. Els baixos tenen una porta de llinda i una finestra amb reixa a la banda dreta. La primera planta presenta una gran balconada que recorre tota la façana i que té una sola porta balconera amb llinda. El segon pis té tan sols un balcó amb barana de ferro i llinda col·locat al costat dret de la façana. La tercera planta té dues portes balconeres amb barana de ferro forjat. A sobre hi ha una cornisa i una barana de pedra. Tota la façana és decorada amb uns relleus de flors, cal dir que últim pis presenta un relleu diferent.

## Referències

* ↑ «Cal Garses». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 gener 2019].
# Aviació naval

L'aviació naval és l'aplicació de l'aviació militar per part de les armades, incloent avions i helicòpters embarcats en vaixells de guerra. Per contra, l'aviació marítima és la utilització d'aeronaus en missions marítimes sota el comandament de forces no navals com, per exemple, l'antic Comandament Costaner de la RAF o la guàrdia costanera d'un país, sent una excepció la Guàrdia Costera dels Estats Units, que és considerada com a part de l'aviació naval nord-americana.

## Vegeu també

* Aviació militar
* Portaavions
* Avió embarcat
* Hidroavió
* Guerra aèria
* Força aèria
* Aviació d'exèrcit
# Novomikolàïvka (Krasnoperekopsk)

* Per a altres significats, vegeu «Novomikolàïvka».
Novomikolàïvka (en (ucraïnès): Новомиколаївка, en rus: Новониколаевка, Novonikolàievka) és un poble de la República Autònoma de Crimea a Ucraïna, il·legalment ocupada per Rússia des de 2014. E 2014 tenia 432 habitants. Pertany al districte rural de Krasnoperekopsk.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Archibald McMurdo

Archibald McMurdo (24 de setembre de 1812 – 11 de desembre de 1875) va ser un oficial naval britànic del qual deriven els noms de l'Antàrtida de McMurdo Sound, Estació McMurdo, McMurdo Ice Shelf, McMurdo Dry Valleys i McMurdo-South Pole Highway..

## Biografia

McMurdo s'enrolà a la marina el 6 d'octubre de 1824, quan tenia 12 anys. Assolí el grau de lloctinent el 1836, de comandant el 1843, i de capità el 1851. Va fer dues expedicions a bord del vaixell Terror (1813), la primera al nor de la badia de Hudson i la segona a l'Antàrtida. Durant aquesta segona es va descobrir McMurdo Sound.
McMurdo morí a Cargenholm, Troqueer Parish, Kirkcudbrightshire.

## Referències

* 1 2 3 4 William Loney RN - Background: "Archibald McMurdo, RN"
# Phrynobatrachus werneri

Phrynobatrachus werneri és una espècie de granota que viu a Camerun i Nigèria.

## Referències

* Amiet, J.-L. 2004. Phrynobatrachus werneri. Llista Vermella d'Espècies Amenaçades de la UICN 2006. Consulta: 18 de gener de 2008.
# Cava

«Cava» té aquests significats:
* Cava (Alt Urgell), municipi català a la comarca de l'Alt Urgell
* la Cava, poble del municipi de Deltebre (Baix ebre)
* Cava de' Tirreni, ciutat italiana
* Cava (geologia) pou de glaç, cavitat al sòl d'una muntanya per a conservar la neu de l'hivern
* Cava (beguda), vi escumós produït a Catalunya
* Cava o celler, local on és elaborat i sotmès a envelliment o a maduració el vi
Viccionari
# Cal Garí

Cal Garí és una obra noucentista de Sentmenat (Vallès Occidental) inclosa a l'Inventari del Patrimoni Arquitectònic de Catalunya.

## Descripció

És un edifici entre mitgeres situat al carrer de l'Església, amb jardí cap a la Plaça de Sant Menna. La façana d'accés té tres obertures rectangulars amb relleus decoratius a la llinda: la central és la porta i les dels costats, finestres amb balcó ampitador.
La balustrada de coronament, al damunt d'un petit fris amb esgrafiats florals, està situada a banda i banda d'un element central, més elevat, decorat amb pilastres i cornisa de tipus clàssic, on hi ha la data. La façana es completa amb gerros ornamentals.

## Història

L'edifici va ser bastit l'any 1931, data que apareix en un medalló de la façana d'accés.

## Referències

* 1 2 3 4 5 «Habitatge al carrer de l'Església, 7». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 juliol 2018].
# Cimòtoe

Cimòtoe (en grec antic Κυμοθόη) va ser segons la mitologia grega, una de les cinquanta Nereides, filla de Nereu, un déu marí fill de Pontos, i de Doris, una nimfa filla d'Oceà i de Tetis. És una de les dotze nimfes que mencionen els quatre autors que ens han deixat llistes sobre elles, Homer, Hesíode, Apol·lodor i Gai Juli Higí.
Homer diu que va ser una de les trenta-dues nereides que van pujar des del fons de l'oceà per arribar a les platges de Troia i plorar, juntament amb Tetis la futura mort d'Aquil·les

## Referències

* ↑ Homer. Ilíada, XVIII, 38 i seg.
* ↑ Hesíode. Teogonia, 256
* ↑ Apol·lodor. Βιβλιοθήκη, I, 2, 7
* ↑ Gai Juli Higí. Fabularum, prefaci, 8
* ↑ Homer. Ilíada, VIII, 38 i seg.
# Madera (Califòrnia)

Madera és una població dels Estats Units a l'estat de Califòrnia. Segons el cens del 2010 tenia 56.710 habitants.

## Demografia

Segons el cens del 2000, Madera tenia 43.207 habitants, 11.978 habitatges, i 9.438 famílies. La densitat de població era de 1.357,4 habitants/km².
Dels 11.978 habitatges en un 48,4% hi vivien nens de menys de 18 anys, en un 53,7% hi vivien parelles casades, en un 17,5% dones solteres, i en un 21,2% no eren unitats familiars. En el 16,8% dels habitatges hi vivien persones soles el 7,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,57 i el nombre mitjà de persones que vivien en cada família era de 3,9.
Per edats la població es repartia de la següent manera: un 35,4% tenia menys de 18 anys, un 12,5% entre 18 i 24, un 28,3% entre 25 i 44, un 14,9% de 45 a 60 i un 8,8% 65 anys o més.
L'edat mitjana aritmètica era de 26 anys. Per cada 100 dones de 18 o més anys hi havia 101,1 homes.
La renda mitjana per habitatge era de 31.033 $ i la renda mitjana per família de 31.927 $. Els homes tenien una renda mitjana de 29.776 $ mentre que les dones 23.210 $. La renda per capita de la població era d'11.674 $. Entorn del 25,6% de les famílies i el 32,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Madera». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 18 juliol 2010].
* ↑ «Geographic Comparison Table- Madera». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
Viccionari
# Creighton (Missouri)

Creighton és una població dels Estats Units a l'estat de Missouri. Segons el cens del 2000 tenia 322 habitants.

## Demografia

Segons el cens del 2000, Creighton tenia 322 habitants, 128 habitatges, i 83 famílies. La densitat de població era de 414,4 habitants per km².
Dels 128 habitatges en un 38,3% hi vivien nens de menys de 18 anys, en un 53,1% hi vivien parelles casades, en un 8,6% dones solteres, i en un 34,4% no eren unitats familiars. En el 31,3% dels habitatges hi vivien persones soles el 17,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 3,17.
Per edats la població es repartia de la següent manera: un 31,1% tenia menys de 18 anys, un 5,9% entre 18 i 24, un 32,3% entre 25 i 44, un 16,8% de 45 a 60 i un 14% 65 anys o més.
L'edat mediana era de 35 anys. Per cada 100 dones de 18 o més anys hi havia 101,8 homes.
La renda mediana per habitatge era de 41.071 $ i la renda mediana per família de 48.750 $. Els homes tenien una renda mediana de 41.000 $ mentre que les dones 19.479 $. La renda per capita de la població era de 20.369 $. Entorn del 8,9% de les famílies i el 12,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Creighton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Creighton». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Novomikolàïvka (Simferòpol)

* Per a altres significats, vegeu «Novomikolàïvka».
Novomikolàïvka (en (ucraïnès): Новомиколаївка, en rus: Новониколаевка, Novonikolàievka) és un poble de la República Autònoma de Crimea a Ucraïna, que el 2014 tenia 375 habitants. Pertany al districte de Simferòpol.

## Referències

* ↑ «Об установлении границ поселка Айкаван, сел Ана-Юрт, Дружного, Ивановки, Строгановки, Трудового Трудовского сельского совета (Симферопольский район) Автономной Республики Крым». Arxivat de l'original el 2015-12-22. [Consulta: 14 desembre 2015].
* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Apiol

Apiol és un compost químic orgànic de fórmula C₁₂H$_{14}$O₄ que es troba a l'api, les llavors de julivert i l'oli essencial de julivert. El va descobrir Heinrich Christoph Link, un farmacèutic de Leipzig, l'any 1715 en forma de cristalls. El 1855 Joret i Homolle descobriren que l'apiol era un tractament efectiu de l'amenorrea o pèrdua de la menstruació i també s'ha utilitzat en altres trastorns menstruals.
És un producte irritant i en altes dosis és tòxic danyant el fetge i ronyó.
Ja Hipòcrates considerava que el julivert era abortiu, efecte segurament causat per l'apiol.
Es fa servir el nom d'apiol per altres compostos estretament relacionats que es troben en plantes també apiàcies com l'anet (dil·lapiol, 1-al·lil-2,3-dimetoxi-4,5-metilenedioxibenzè) i en les arrels del fonoll.

## Referències

* Edward Shorter: A history of women's bodies New York 1982 Bulletin géneral de thérapeutique médicale, No. 158, 1909 (A history of apiol and abortions)

## Enllaços externs

* NIH ChemIDplus: Apiole)
* Essential oil from fennel plants--studies on the composition
# Mellah de Fes

El mellah de Fes (àrab: ملاح, mallāḥ) és el barri jueu de Fes, el més important i més antic del Marroc, establert el 1438, durant l'època de fanatisme religiós animat per la dinastia dels almohades.
El nom de mellah prové probablement de la veu àrab per a 'sal', referit al terreny sobre el qual va créixer el districte, i ha donat nom a tots els barris jueus posteriors del Marroc. Pot referir-se a terreny salat o inapte per a l'agricultura. Una explicació més horrible podria ser que els jueus tenien la poc envejable missió de salar els caps dels opositors al règim abans que aquests fossin exposats a la plaça del mercat.
El soldà, desitjós de protegir les poblacions jueves de la ciutat, els va fer construir un barri reservat a Fes el-Jedid, prop del palau reial de Fes. Els jueus preferien romandre dins del recinte emmurallat que envolta el palau perquè, en temps de desordres, la població assaltava el seu barri per saldar amb mètodes expeditius els deutes que gairebé tots mantenien amb ells.
Dins el mellah, hi ha la sinagoga Em Habanim, construïda el 1927 i renovada el 1932. És rectangular, i la tevá es troba a la paret oriental. L'arca, pel que sembla, era mòbil. L'edifici està habitat avui per famílies musulmanes. La sinagoga Sadoun és una de les més luxoses del Marroc, comparable en l'estil a Em Habanim. Les parets estan totalment cobertes d'estuc, i les finestres tenen plafons de vidre acolorit.
A la mellah de Fes, hi van viure diverses dinasties de jueus, els Danan, les sefardites o els Abensour, i crearen un important centre per a la interpretació del Talmud. Van deixar un enorme patrimoni, del qual, avui amb prou feines en queda res.
Amb mercats, tallers, escoles, sinagogues i un cementiri immens, el barri va florir i va proporcionar a la comunitat jueva una fèrria unió social i oportunitats per a prosperar en l'escala social.
Actualment, els semites de Fes han abandonat la ciutat per instal·lar-se a Casablanca o han emigrat a l'estranger.
Des del punt de vista arquitectònic, és molt diferent als barris musulmans, amb edificis més alts i estrets i amb menys espai entre si. Els límits actuals del barri jueu, els va fixar el soldà alauita Mulay Yazid, i com que l'espai disponible era petit, els seus habitants es van veure obligats a construir cases de dues altures a l'entorn de diminuts patis, amb un espai per als desplaçaments molt reduït.
# Partula emersoni

Partula emersoni és una espècie de gastròpode eupulmonat terrestre de la família Partulidae.

## Hàbitat

És terrestre.

## Distribució geogràfica

És un endemisme de la Micronèsia.

## Referències

* ↑ IUCN (anglès)
* ↑ Encyclopedia of Life (anglès)

## Bibliografia

* Baillie, J. i Groombridge, B., 1996. Llista Vermella d'Espècies Amenaçades de la UICN 1996. UICN, Gland, Suïssa.
* Groombridge, B. (ed.), 1994. 1994 IUCN Red List of Threatened Animals. UICN, Gland, Suïssa.

## Enllaços externs

* Terrestrial Biodiversity of the Federated States of Micronesia (anglès)
# Cal Gascó

Cal Gascó és una masia del municipi de Sant Jaume dels Domenys (Baix Penedès) inclosa en l'Inventari del Patrimoni Arquitectònic de Catalunya.

## Descripció

Edifici tancat per un baluard, dins el qual hi ha un jardí i una escalinata que mena cap a l'interior de l'edifici. La casa és de tres plantes. Els baixos presenten un contrafort que amaga l'antiga portalada d'accés. La porta actual té un arc carpanell. El pis noble presenta tres balcons amb una barana de pedra de dibuixos geomètrics. Les golfes presenten unes finestres molt modificades d'arc escarser.

## Història

La masia pertany a un gran propietari de la zona, el qual va vendre a poc a poc la hisenda i només es quedà amb la masia. Actualment és habitatge pels masovers. Els actuals masovers expliquen que la casa fou incendiada a l'última guerra carlina. Se'n poden veure indicis a l'interior de l'edifici. A la banda dreta de l'escala d'accés es pot veure una llosa amb una inscripció poc clara que sembla contenir la data 1806.

## Referències

* 1 2 3 «Cal Gascó». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 22 agost 2014].
# Maderuelo

Maderuelo és un municipi de la província de Segòvia, a la comunitat autònoma de Castella i Lleó. Al seu territori es troba l'embassament de Linares i les Hoces del Riu Riaza fundades per Félix Rodríguez de la Fuente conjuntament amb Montejo de la Vega de la Serrezuela.

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Axel Smeets

Axel Smeets és un exfutbolista belga, nascut a Brussel·les el 12 de juliol de 1974. Va ser internacional belga en categoria sub-21.
Al llarg de la seua carrera, Smeets ha jugat amb diversos equips del seu país, com l'Standard de Lieja, el Gent o el Charleroi, entre d'altres. També ha militat a la UD Salamanca espanyola, al Sheffield United anglés o a l'Ankaragucu turc. Es va retirar el 2006 a la lliga noruega.

## Referències

* ↑ Axel Smeets intègre la cellule scouting, anderlecht-online.be, 22 febrer 2012
* ↑ Axel Smeets on Walfoot, walfoot.be
* ↑ Une première réussie pour Axel Smeets à Waterloo, lacapitale.be, 6 març 2013
# Apis (constel·lació)

Apis (l'Abella) va ser el nom originari de l'actual constel·lació de la Mosca creada per Johann Bayer en 1.603 prop de la Creu del Sud. En 1752, Nicolas Louis de Lacaille li canviaria el nom a Musca Australis com a contrapartida de la també desapareguda constel·lació de Musca Borealis (constel·lació que també ha estat coneguda com a Apes o Vespa) que existia en l'hemisferi nord celeste. En l'actualitat el seu nom és simplement Mosca.

## Referències

* ↑ Shane Horvatin. «Obsolete Constellations: Apis» (en anglés). Arxivat de l'original el 2017-05-03. [Consulta: 9 novembre 2007].
# Meritamon (filla de Tuthmosis III)

Meritamon, o Meritamun, ("Estimada d'Amon") va ser una princesa egípcia de la XVIII Dinastia. Era filla del faraó Tuthmosis III i de la Gran Esposa Reial Merit-Ra Hatxepsut.

## Biografia

Meritamon va ser un dels sis fills coneguts de Thuthmosis i Merit-Ra. Els seus germans eren el faraó Amenofis II, el príncep Menkheperre i les princeses Nebetiunet, una altra Meritamon i Iset. Apareix representada, juntament amb les seves germanes i Menkheperre, en una estàtua de la seva àvia materna Hui (avi al British Museum). També apareix a la capella d'Hathor construïda pel seu pare a Deir el-Bahri.
Meritamen en jeroglífic :
Va heretar el títol d'Esposa del Déu Amon de la seva mare. Els seus títols addicionals van ser Filla del Rei i Germana del Rei.
Tuthmosis i Merit-Ra van tenir una segona filla anomenada Meritamon; també apareix a l'estàtua de Hui. No se sap quina d'aquestes princeses es mostra a la falda de Benermerut, el supervisor d'obres, a la seva estàtua cúbica que trobada a Karnak

## Referències

* ↑ Dodson i Hilton, 2004, p. 133,140.
* ↑ Dodson i Hilton, 2004, p. 133.
* ↑ «Huy,la gran sacerdotisa de Amón, Re y Atum» (en castellà). Los nobles de Egipto. Arxivat de l'original el 2009-04-09. [Consulta: 28 octubre 2020].
* ↑ Dodson i Hilton, 2004, p. 133,138.
* ↑ Dodson i Hilton, 2004, p. 133,138, 139.
* 1 2 Dodson i Hilton, 2004, p. 139.

## Vegeu també

* La dona a l'Antic Egipte

## Bibliografia

* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
# Salinas (Califòrnia)

Salinas és una població dels Estats Units a l'estat de Califòrnia. Segons el cens del 2006 tenia 148.350 habitants.

## Demografia

Segons el cens del 2000, Salinas tenia 151.060 habitants, 38.298 habitatges, i 30.025 famílies. La densitat de població era de 3.068,1 habitants/km².
Per edats la població es repartia de la següent manera: un 0% tenia menys de 18 anys, un 11,8% entre 18 i 24, un 33,7% entre 25 i 44, un 15,5% de 45 a 60 i un 7,1% 65 anys o més.
L'edat mediana era de 28 anys. Per cada 100 dones de 18 o més anys hi havia 117,4 homes.
La renda mediana per habitatge era de 43.728 $ i la renda mediana per família de 44.669 $. Els homes tenien una renda mediana de 35.641 $ mentre que les dones 27.013 $. La renda per capita de la població era de 14.495 $. Entorn del 12,8% de les famílies i el 16,7% de la població estaven per davall del llindar de pobresa.

## Clima

Dades climàtiques a Salinas (KSNS) :
| Mes | gen | febr | març | abr | maig | juny | jul | ag | set | oct | nov | des | anual |
| Màxima rècord °C (°F) | 29 (84) | 30 (86) | 32 (90) | 38 (100) | 37 (99) | 39 (102) | 38 (100) | 39 (102) | 41 (106) | 41 (106) | 34 (93) | 28 (82) | 41 (106) |
| Màxima mitjana °C (°F) | 16.2 (61.2) | 16.9 (62.4) | 17.7 (63.9) | 19.1 (66.4) | 19.9 (67.8) | 21.2 (70.2) | 21.9 (71.4) | 22.4 (72.3) | 23.5 (74.3) | 22.8 (73) | 17.8 (64) | 16.3 (61.3) | 19.7 (67.5) |
| Mínima mitjana °C (°F) | 5.1 (41.2) | 6.1 (43) | 6.9 (44.4) | 7.8 (46) | 9.8 (49.6) | 11.4 (52.5) | 12.6 (54.7) | 12.9 (55.2) | 12.3 (54.1) | 10.1 (50.2) | 5.9 (42.6) | 4.3 (39.7) | 8.8 (47.8) |
| Mínima rècord °C (°F) | −8 (18) | −4 (25) | −3 (27) | −2 (28) | 1 (34) | 4 (39) | 6 (43) | 6 (43) | 2 (36) | −2 (28) | −4 (25) | −5 (23) | −8 (18) |
| Precipitació mitjana mm (polzades) | 67 (2.64) | 61 (2.4) | 55 (2.17) | 28 (1.1) | 8.1 (0.319) | 2.3 (0.091) | 0.76 (0.0299) | 1.3 (0.051) | 3.0 (0.118) | 15 (0.59) | 35 (1.38) | 60 (2.36) | 337 (13.27) |
| Mitjana de dies de precipitació | 8.1 | 8.8 | 7.8 | 5.2 | 2.7 | 1.0 | 0.2 | 0.7 | 0.9 | 2.7 | 5.6 | 8.2 | 52.0 |
| Font #1: WRCC (temperature 1971–2000, precipitation and extremes 1906–present) ||||||||||||||
| Font #2: Weather Channel ||||||||||||||

## Poblacions més properes

El següent diagrama mostra les poblacions més properes.

## Fills il·lustres

* John Steinbeck (1902 - 1968) escriptor, Premi Nobel de Literatura de l'any 1962

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 «Fact Sheet- Salinas». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 18 juliol 2010].
* ↑ «Geographic Comparison Table- Salinas». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
* ↑ «General Climate Summary Tables - Salinas, California». Western Regional Climate Center. [Consulta: 13 juliol 2014].
* ↑ , Weather Channel. Retrieved 2014-07-13